**EUROVAISTINĖS Kalėdinis bėgimas**

NUOSTATAI

**I. BENDROJI DALIS**

VšĮ „Tarptautinis maratonas“ ir Vilniaus miesto savivaldybė 2016 m. gruodžio 18 d. rengia „EUROVAISTINĖS Kalėdinį bėgimą“.

**II. NUOTOLIAI**

Renginio metu bėgimo mėgėjai ir profesionalai galės varžytis šiose rungtyse:

12 km;

6 km;

3 km;

0,2 km „Nykštukų bėgimas“;

**III. VARŽYBŲ VIETA IR LAIKAS**

10.30 val. 12 km startas

12.00 val. 6 km startas

13.15 val. „Nykštukų bėgimo“ startas;

13.30 val. 3 km startas

Visų bėgimų startas ir finišas Gedimino prospekte ties Vinco Kudirkos aikšte.

**IV. LAIKO LIMITAS**

1. 12 km – 1val. 30 min.

2. 6 km – 1 val.

3. 3 km – 30 min.

**V. DALYVIAI**

1. Varžybose gali dalyvauti visi norintys, užpildę dalyvio kortelę ir pasitikrinę sveikatą bei tai patvirtinę registracijos metu. Visi dalyviai bėgime dalyvauja laisva valia, niekieno neverčiami ir prisiima visą su dalyvavimu bėgime susijusią (tame tarpe su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų. Bėgikai, atsiimdami numerį, privalo turėti asmens dokumentą.

2. Kiekvienas „EUROVAISTINĖS Kalėdinio bėgimo“ dalyvis užsiregistravimu savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai ir be atskiro sutikimo naudoti rinkodaros tikslais.

3. Už nepilnamečius atsako jų tėvai, globėjai arba treneris.

**VI. SPECIALIOS SĄLYGOS IR APRIBOJIMAI**

1. Registruotis į bet kurią rungtį galima tik savo vardu. Savo numerį perduoti kitam dalyviui draudžiama. Tokiu atveju dalyviai bus diskvalifikuojami, o rezultatai į varžybų protokolą neįtraukiami.

2. Dalyvis gali keisti registracijos metu pasirinktą distancija, distancijos keitimo mokestis – 5 Eur. Keičiant distanciją taip pat turi būti sumokamas skirtumas tarp sumokėtos sumos ir pasirinktos distancijos registracijos mokesčio. Dalyvis gali keisti informaciją nurodytą registracijos metu (vardą, pavardę ar bet kurią kitą informaciją), registracijos anketos informacijos keitimo mokestis – 5 Eur. Keitimai atliekami iki gruodžio 15 d. imtinai.

3. Kiekvienas dalyvis varžybose privalo turėti ant marškinėlių tvarkingai pritvirtintą numerį. Numeris turi būti ant marškinėlių priekio (krūtinės), aiškiai matomoje vietoje.

4. Dalyviams bei juos palaikantiems asmenims griežtai draudžiama naudoti bet kokias transporto priemones, pvz.: dviračius, riedučius, riedlentes, ir kitas ratuotas transporto priemones. Dalyviai, pažeidę šį nuostatų punktą, bus diskvalifikuojami.

5. Dalyviams varžybų metu draudžiama naudotis bet kokia asmenine palyda. Pažeidusieji šią taisyklę dalyviai bus diskvalifikuojami.

6. Renginio metu draudžiama trasoje vedžioti bet kokius gyvūnus.

7. Kiekvienas bėgimo dalyvis turi prisitvirtinti dalyvio numerį, prie kurio pritvirtintos laiko matavimo elektroninės mikroschemos. Dalyvių, kurie neprisitvirtino arba netinkamai prisitvirtino laiko matavimo elektroninę mikroschemą, laikas fiksuojamas nebus ir tokie dalyviai nebus įtraukti į varžybų protokolą.

8. Elektroninės mikroschemos vienkartinės, todėl jų grąžinti organizatoriams nereikės.

9. Varžybų dalyviams nors kiek nukrypti nuo bėgimo trasos (be teisėjo leidimo) yra draudžiama. Dalyviai, pažeidę šią taisyklę, bus diskvalifikuojami.

10. Bet kokios dalyvių pretenzijos turi būti pateiktos raštu varžybų vyr. teisėjui ne vėliau kaip per 30 minučių po varžybų pabaigos.

**VII. APDOVANOJIMAI**

1. Bėgimo nugalėtojams ir prizininkams bus įteikti „EUROVAISTINĖS Kalėdinio bėgimo“ diplomai ir atminimo taurės.

2. Visi dalyviai turės galimybę atsispausdinti dalyvio diplomą. Bėgsiantieji su laiko matavimo kortele, savo diplome matys ir distancijoje sugaištą laiką.

**VIII. DALYVIŲ STARTINIS MOKESTIS**

1. 12 km rungties dalyviams nustatomas šis starto mokestis:

a.užsiregistravusiems iki 2016 m. lapkričio 18 d. – 12 Eur;

b. užsiregistravusiems nuo 2016 m. lapkričio 19 d. iki 2016 m. gruodžio 15 d. – 15 Eur;

c. užsiregistravusiems nuo 2016 m. gruodžio 16 d. iki 2016 m. gruodžio 18 d.  – 18 Eur;

2. 6 km rungties dalyviams nustatomas šis starto mokestis:

a.užsiregistravusiems iki 2016 m. lapkričio 18 d. – 9 Eur;

b. užsiregistravusiems nuo 2016 m. lapkričio 19 d. iki 2016 m. gruodžio 15 d. – 12 Eur;

c. užsiregistravusiems nuo 2016 m. gruodžio 16 d. iki 2016 m. gruodžio 18 d.  – 15 Eur;

3. 3 km rungties dalyviams nustatomas šis starto mokestis:

a.užsiregistravusiems iki 2016 m. lapkričio 18 d. – 6 Eur;

b. užsiregistravusiems nuo 2016 m. lapkričio 19 d. iki 2016 m. gruodžio 15 d. – 9  Eur;

c. užsiregistravusiems nuo 2016 m. gruodžio 16 d. iki 2016 m. gruodžio 18 d.  – 12 Eur;

5. Dalyvio startinis mokestis negrąžinamas ir neperleidžiamas kitam dalyviui.

6. „Nykštukų bėgimas“ – 3 Eur

**IX. DALYVIŲ REGISTRAVIMAS IR NUMERIŲ IŠDAVIMAS**

1. Visi dalyviai gali registruotis interneto puslapyje www.kaledinisbegimas.lt iki gruodžio 17 dienos. Gruodžio 18 d. registracija bus vykdoma varžybų centre numerių atidavimo vietoje (vieta bus paskelbta vėliau), renginio dieną bus galima registruotis renginio vietoje esančiame informaciniame centre. Naujų dalyvių registracija stabdoma iki pasirinktos distancijos starto likus pusvalandžiui.

2. Numerių atidavimas vyks gruodžio 16  ir 17 dienomis  (vieta bus paskelbta vėliau), varžybų dieną organizatorių palapinėje bus galima atsiimti visų distancijų bėgimo numerius nuo 9.30 val. iki bėgimo pradžios.

3. Nepilnamečiai dalyviai numerių atsiėmimo metu turės pateikti atspausdintą ir pasirašytą tėvų sutikimą.

4. Atsiimti kito dalyvio numerį bei dalyvio krepšelį galima tik pateikus dalyvio, už kurį atsiimama, asmens dokumento kopiją.

5. Dalyvis, tinkamai užpildęs registracijos formą ir apmokėjęs starto mokestį, įtraukiamas į starto protokolą.

6. Dalyvio krepšelio turinį tikrinti jo atsiėmimo vietoje. Po atsiėmimo, esant krepšelio turinio trūkumui, jo turinys nebepildomas. Dalyvio krepšelis po renginio nebeatiduodamas.

**X. VARŽYBŲ TRASA**

1.**3 km trasa:**Gedimino pr., Šventaragio g., L. Stuokos Gucevičiaus g., Liejyklos g., Totorių g., Šv. Ignoto g., Dominikonų g., Gaono g., Stiklių g., pro Rotušės a. į Vokiečių g., Vilniaus g., Liejyklos g., Totorių g., Labdarių g., Vilniaus g. ir finišuojama Gedimino pr. šalia V. Kudirkos aikštės.

2. **6 km trasa:** Gedimino pr., Šventaragio g., L. Stuokos Gucevičiaus g., Liejyklos g., Totorių g., Šv. Ignoto g., Dominikonų g., Gaono g., Stiklių g., Pilies g., Šv. Jono g., Universiteto g., Šventaragio g., B. Radvilaitės g., Maironio g., Išganytojo g., Bokšto g., Savičiaus g., Augustijonų g., Šv. Kazimiero g., Didžioji g., pro Rotušės aikštę į Vokiečių g., Vilniaus g., Liejyklos g., Totorių g., Labdarių g., Vilniaus g. ir finišuojama Gedimino pr. šalia V. Kudirkos aikštės.

3. **12 km trasa (2 ratai)**: Gedimino pr., Šventaragio g., L. Stuokos Gucevičiaus g., Liejyklos g., Totorių g., Šv. Ignoto g., Dominikonų g., Gaono g., Stiklių g., Pilies g., Šv. Jono g., Universiteto g., Šventaragio g., B. Radvilaitės g., Maironio g., Išganytojo g., Bokšto g., Savičiaus g., Augustijonų g., Šv Kazimiero g., Didžioji g., pro Rotušės aikštę į Vokiečių g., Vilniaus g., Liejyklos g., Totorių g., Labdarių g., Vilniaus g. ir finišuojama Gedimino pr. šalia V. Kudirkos aikštės.

4. „Nykštukų bėgimo“ (200 m.) trasa: Gedimino prospektu ~100 m. nuo Vinco Kudirkos aikštės ir atgal prie Vinco Kudirkos aikštės.